23 Hangata ha o fumana ketelo, o kotjwa ho saena ekaba Karolo ya 57 Tsebiso ya Sekoloto mona o tla saena hore o kolota tjhelete (tjhelete eo e tla bolelwa hore ke bokae), le hore o tshepisa ho lefa kgwedi le kgwedi ditolomente tsa tjhelete eo e boletsweng. O tla saena hore haeba o ka hlolwa hape (o sa lefe) ho setolomente sefe kapa sefe jwalokaha ho dumellanwe, morekisi a ka nka ditokomane tseo o di saenetseng a di isa lekgotleng la dinyewe, ebe o ritela nyewe ya kahlolo kgahlano le wena, mme ka mohlomong ebe o fumana emolumente e hokelwa kgahlano le moputso wa hao (tadima leqephe le latelang); KAPA Karolo ya 58 ya Tumello ya Kahlolo hore o dumela hore kahlolo e behwe ka hara lekgotla la dinyewe le hore ho hulwe tjhelete moputsong wa hao. Phapano pakeng tsa karolo ya 57 le 58 ke hore ho karolo ya 57 o sa na le monyetla wa bobedi ha ho kahlolo haeba o boloka tshepiso ya ho lefa ho ya ka tlhophiso. Ho karolo ya 58, o dumela kahlolo kapelepele. Mmokeletsi wa dikoloto / leqwetha a ka, kamora ho o romella lengolo la taelo ya ho batla, le ka ntle le ho romela moromuwa ho o etela, kapa ho o etsa hore o saenele karolo 57/58, a ka romela moromuwa wa lekgotla dinyewe ho o fa taelo ya lekgotla la dinyewe hangata lapeng kapa mosebetsing kapa atereseng eo o faneng ka yona ka hara kontraka ha o ne o saenela tumellano (hona ho bitswa aterese ya domicilium ). Ha o fumana taelo ena ya lekgotla la dinyewe: O na le matsatsi a mahlano (5) a tshebetso ho tsebisa hore o rata ho ipelaetsa kgahlano le nyewe ena. Haeba o fela o kolota tjhelete, ha o na ho ba le lebaka la ho ipelaetsa kgahlano le nyewe ketso ya bohlokwa ka ho fetisisa ke ho letsetsa leqwetha le ho etsa ditlhophiso tsa ho ba lefa ka ditolemente tsa kgwedi le kgwedi. O kgothaletse hore ba se ke ba hlophisa kahlolo hobane ha o sa tla tlola tefo hape mme o baballe tumellano ena. O hlahise seo le dumellaneng ka sona ka ho ngola fatshe ebe o ba romella khopi (o boloke bopaki). Haeba o sa kolote tjhelete, kapa o sa dumellane le tjhelete eo ba reng o a e kolota, o lokela ho fana ka tsebiso hore o rata ho ipelaetsa kgahlano le nyewe. Mabapi le sena, Tsebiso ya Boikemisetso ba ho ipelaetsa e hoketswe ka morao ho kahlolo / taelo ya lekgotla la dinyewe. O tla lokela ho e tlatsa, o e romele (o e ise) atereseng e fanweng mme hang ha ba saenetse resiti, o nke tokomane ya sethatho le khopi e saenetsweng ke morekisi o di ise ho Tlelereke ya Lekgotla la dinyewe. Boemong bona o lokela ho ikopanya le morekisi, o leke ho rarolla taba ena, kapa o lokela ho fumana leqwetha ho o thusa ho tla fanwa ka letsatsi leo ka lona taba ena e tla mamelwa ka lekgotleng la dinyewe. Hona ho ka batla tjhelete e ngata mme tharollo ya bohlokwa ka ho fetisisa hangata ke hore o qale ka ho rerisana ka tefo ka ntle ho lekgotla la dinyewe kapa ho be le tumellano